Agt dood in gru-ongeluk | Maroela Media
Agt mense is laat Saterdagaand in 'n gru-ongeluk op die N11 naby Newcastle in KwaZulu-Natal dood.
Volgens voorlopige inligting het 'n Porsche en 'n Toyota Fortuner reg van voor gebots.
Bheki Ntuli, provinsiale LUR vir vervoer en gemeenskapsveiligheid, het gesê die Porsche het nie nommerplate op gehad nie en dat die bestuurder vermoedelik gejaag het toe die botsing plaasgevind het.
"Die Porsche het na die botsing aan die brand geslaan en die vier insittendes het onherkenbaar verkool. Die vier insittendes van die Fortuner, twee volwassenes en twee kinders, is ook op die toneel dood verklaar."
Verkeersbeamptes probeer intussen vasstel wie die eienaar van die Porsche is ten einde die oorledenes te probeer identifiseer. 'n Zimbabwiese identiteitsdokument is in die Fortuner gevind en volgens Ntuli sal dit hopelik kan help om die oorledenes van dié voertuig te identifiseer.
Ntuli het sy medelye met die oorledenes se families betuig en gesê sy departement sal die nodige bystand bied.
"Dit is kommerwekkend dat die slagting op ons paaie voortgaan, veral oor naweke. Wat ook kommerwekkend is, is dat dit blyk dat motoriste nie die padreëls en spoedbeperkings nakom nie en dat dit die hoofoorsaak van ongelukke is."
In die nuus KwaZulu-Natal newcastle
Publiek gemaan na mortiere in dam gevind word
Bheki Ntuli word wakker en kry verkeers polisie OP die paaie en nie net by dorpe se in en uitgange nie.Die ongelukke vind NIE daar plaas nie.
Elke liewe dag sien mens hoe padreëls verontagsaam word en sou jy waag om iets te sê of die persoon daarop te wys, is die kanse goed dat jy aangevat gaan word.
Ek probeer regtig hard om te verstaan hoe mense kan dink dis reg om so overantwoordelik ry en in die proses ander mense se lewens in gevaar te stel.
Ek stem Chris, en sigbare polisiering, nie agter bome en bosse wegkruip nie????
Hi Maroela Media
Volgens NKZN nuus was die ongeluk so 3km net buite Ladysmith KZN by die modelkloof afdraai??
Dis net so hartseer hoe mense padreels deesdae verontagsaam!!
Ntuli getuig sy !edelye aan die families van die oorledenes. Tog lei ek af die ?igha e is nie geïdentifiseer nie. Maar hy het sy medelye betuig. Aan wie? Die media?